નવી દિલ્હીઃ આગામી શૈક્ષણિક સત્ર 2017-18થી મેડિકલ કોલેજમાં પ્રેવશ માટે લેવાતી નેશનલ એલિજિબિલિટી કમ એન્ટ્રન્સ ટેસ્ટ (NEET) આઠ ભાષામાં યોજાશે. આ પરીક્ષા હિંદી, અંગ્રેજી, અસમી, બંગાળ, ગુજરાતી, મરાઠી, તામિલ અને તેલુગુમાં લેવાનો નિર્ણય લેવામાં આવ્યો છે. કેન્દ્રિય સ્વાસ્થ્ય મંત્રાલયે એક નિવેદનમાં જણાવ્યું છે કે પરીક્ષાનું માધ્યમ ભલે કોઇ પણ હોય, નીટ માટે ક્વોલિફાય થનારા ઉમેદવારો અન્ય પાત્રતા માનદંડની શરતો પૂરી કરે તો રાજ્ય સરકાર અને સંસ્થાઓ અંતર્ગત ઓલ ઇન્જિયા ક્વોટા અને અન્ય ક્વોટામાં પાત્ર રહેશે.